Hydra Tidal Energy Technology

Hydra Tidal Energy Technology AS er en innovasjonsbedrift i Harstad som jobber med utviklingen av tidevannskraftverk. Selskapet ble grunnlagt i 2000 av gründer Svein Henriksen, som idag er direktør for forskning og utvikling i selskapet.http://www.hydratidal.no/#!about  Henriksen var lenge eneste ansatte i Hydra Tidal, men selskapet har idag en total stab seks personer. Målsetningen er salg og eksport av teknologi og installasjoner, nasjonalt så vel som internasjonalt.

Morild II
Hydra Tidal har utviklet tidevannskraftverket Morild II. Dette er en fullskala prototype på et flytende tidevannskraftverk som for tiden testes ut i Gimsøystraumen i Lofoten. Kraftverket ble åpnet av tidligere olje- og energiminister Terje Riis Johansen onsdag 23.11.2010.http://www.regjeringen.no/mobil/nb/dep/oed/pressesenter/pressemeldinger/2010/apning-av-verdens-storste-flytende-tidev.html?id=625463 Morild II er dermed verdens første flytende tidevannskraftverk. 

Teknologi
Morild II er bygget og satt sammen i Harstad, og har en turbindiameter på 23 meter. Rotorbladene er laget i limtre, noe som er med på å gi kraftverket oppdrift.http://www.hydratidal.no/#!technology  Det er enda usikkerhet knyttet til hvor store strømmengder som kan produseres fra kraftverket, men gründer Svein Henriksen påstår at kraftverket skal kunne forsyne halve Norge med kraft.http://www.ht.no/incoming/article306982.ece Det foreligger konkrete planer for en større utbygging i Moskstraumen i Lofoten. Den prosjekterte utbyggingen i Moskstraumen kan gi en strømproduksjon i Lofoten som er langt større enn hva regionen bruker av strøm idag.http://www.lofotposten.no/lokale_nyheter/article5517137.ece

Kostnader og ringvirkninger
De totale kostnadene til utvikling og bygging av Morild II har kommer på tilsammen 100 millioner kroner. Dette er kostnader som er ventet å gå ned når kraftverket kommer i serieproduksjon. Det er knyttet store forventninger til ringvirkningene prosjektet vil kunne føre med seg for regionen hvor krafrtverket bygges. Planen er at kraftverket skal kunne bygges i moduler, med leveranser fra ulike steder i landsdelen, og det er ventet at automatisert serieproduksjon kan gi flere hundre arbeidsplasser i Harstad. Forventningene er også store til at en utbyggning i Moskstraumen vil kunne bety store muligheter for ringvirkninger lokalt der kraftverket settes i produksjon, og det opereres med anslag på 50-60 arbeidsplasser.http://www.lofotposten.no/lokale_nyheter/article5517137.ece

Støtte
Utviklingen av prototypen har fått støtte fra det statlige Enovahttp://www.regjeringen.no/mobil/nb/dep/oed/pressesenter/pressemeldinger/2010/apning-av-verdens-storste-flytende-tidev.html?id=625463 og Innovasjon Norge.http://www.ht.no/incoming/article306982.ece 	

Problemer
I mars 2011 fant man feil på det strukturelle fagverket som var forårsaket av utmatting. Dette medførte at en del av verket falt av. Kraftverket måtte derfor tas til Svolvær i Lofoten for utbedringer.http://www.lofotposten.no/lokale_nyheter/article5528839.ece Selskapet insisterer på at de er et innovasjonsselskap, og at feil er forventet å oppstå når man driver med testing og utvikling.http://www.ht.no/incoming/article430725.ece ?

Miljø
Selskapet oppgir selv at 80% av anlegget kan resirkuleres etter sin levetid på 30 år. I en studie utarbeidet i samarbeid med Høgskolen i Harstad og Kunnskapsparken Nord AS oppgis det også at produksjon av kraftverket genererer 40% av klimagassutslippene sammenlignet med produksjon av installasjoner til landbasert vindkraft.http://www.hydratidal.no/#!environment 

 Referanser 

 Eksterne lenker 



Kategori:Norske kraftselskaper
Kategori:Havenergi
Kategori:Selskaper etablert i 2000
Kategori:Næringsliv i Troms